b"\n_START_ARTICLE_\nBenij\xc3\xb2far\n_START_SECTION_\nHist\xc3\xb2ria\n_START_PARAGRAPH_\nEls seus inicis es remunten a l'antiga alqueria isl\xc3\xa0mica, en 1587 tenim refer\xc3\xa8ncia per un desbordament del Segura que va destruir la collita i gran part del terme. En 1589 Jaume Gallego Fajardo i Satorre va obtenir plena jurisdicci\xc3\xb3 sobre el lloc. En 1704 el senyor obt\xc3\xa9, per a ell i per als seus descendents el t\xc3\xadtol de Benij\xc3\xb2far i la constituci\xc3\xb3 del lloc com a entitat independent. En 1957 una nova riuada va matar molts dels seus habitants i torn\xc3\xa0 a arru\xc3\xafnar el poble.\n_START_SECTION_\nDemografia\n_START_PARAGRAPH_\nEn el cens de 2002 s'hi comptabilitzen 2.434 persones. La parla, com a la resta de la comarca, \xc3\xa9s el castell\xc3\xa0. Parlen valenci\xc3\xa0, segons dades del cens de 2001, un 8,72% de la poblaci\xc3\xb3.\n_START_SECTION_\nEconomia\n_START_PARAGRAPH_\nLa base de la seua economia \xc3\xa9s l'agricultura, especialment hortalisses i fruites, que aprofita les aig\xc3\xbces del Segura, ara ja perfectament canalitzat i regulat.\n_START_SECTION_\nGeografia\n_START_PARAGRAPH_\nBenij\xc3\xb2far compta amb un dels termes m\xc3\xa9s petits de la comarca, tan sols 4,4 km\xc2\xb2. El poble s'ubica al bell cim d'un tossal des d'on es domina l'horta del Segura.\n_START_SECTION_\nEdificis d'inter\xc3\xa8s\n_START_PARAGRAPH_\nMonumentalment compta amb l'esgl\xc3\xa9sia de Sant Jaume ap\xc3\xb2stol i una antiga s\xc3\xa9nia, s\xc3\xadmbol de les antigues pr\xc3\xa0ctiques agr\xc3\xadcoles."